
	РЕСПУБЛИКА МОЛДОВА
РАЙОН ШТЕФАН ВОДЭ
ГОРОДСКОЙ СОВЕТ

ШТЕФАН ВОДЭ


DECIZIE nr. 8/5
din 19 august 2010
Cu privire la modificarea 

şi completarea Regulamentului 

de activitate a Casei de cultură Ştefan Vodă.
În temeiul art. 14 alin. (2) lit. q) din Legea nr. 436-XVI din 28 decembrie 2006 privind administraţia publică locală, Consiliul orăşenesc Ştefan Vodă DECIDE: 

1. Se aprobă modificările şi completările în Regulamentul de activitate a Casei de cultură Ştefan Vodă, aprobat prin decizia Consiliului orăşenesc Ştefan Vodă nr. 6/4 din 30.11.2006 (se anexează).

2. Controlul asupra executării prezentei decizii se pune în sarcina dlui Oleg Romanciuc, directorul Casei de cultură Ştefan Vodă.

3. Prezenta decizie se aduce la cunoştinţa:

Oficiului teritorial Căuşeni al Cancelariei de Stat;

Casei de cultură Ştefan Vodă;

Contabilităţii primăriei;

Prin afişare în locurile publice.

Preşedintele şedinţei                                             Ion Lungu
Contrasemnează:
                 Secretarul Consiliului orăşenesc                          Galina Deriughin

Anexă la decizia 

Consiliului orăşenesc Ştefa Vodă

nr. 8/5 din 19 august 2010
Modificările şi completările 

ce se operează în decizia Consiliului orăşenesc Ştefan Vodă 

nr. 6/4 din 30.11.2006 „Cu privire la aprobarea Regulamentului 

de activitate a Casei de cultură Ştefan Vodă”.

1. Regulamenntul de activitate a Casei de cultură Ştefan Vodă, aprobat prin decizia Consiliului orăşenesc Ştefan Vodă nr. 6/4 din 30.11.2006, se modifică şi se completează după cum urmează:

punctul 20 din capitolul „Baza tehnico-materială şi asigurarea financiară a Casei de cultură” se expune în redacţie nouă:

„20. Acoperirea cheltuielilor pentru întreţinerea Casei de cultură se efectuează  din sursele bugetare destinate acestor scopuri ale fondatorului, din mijloace speciale (venituri de pe urma serviciilor prestate, transferuri benevole de la întreprinderi, organizaţii sau persoane particulare, din sponsorizări).

Veniturile acumulate din rezultatul prestării serviciilor cu plată se acumulează pe contul special al instituţiei, deschis în modul stabilit de actele normative în vigoare.

Nomenclatorul lucrărilor şi serviciilor cu plată, prestate de Casa de cultură, mărimea taxelor la serviciile respective sînt expuse în anexa nr. 1 la prezentul Regulament.

Modul de formare şi direcţiile de utilizare a mijloacelor speciale ale Casei de cultură sînt expuse în anexa nr. 2 la prezentul Regulament”.

2. Regulamentul se completează cu anexa nr. 1 şi nr. 2 cu următorul cuprins:

„Anexa nr. 1 la Regulamentul 

de activitate a Casei de cultură Ştefan Vodă, 

aprobat prin decizia Consiliului orăşenesc 

nr. 6/4 din 30.11.2006 
NOMENCLATORUL

lucrărilor şi serviciilor cu plată, mărimea taxelor la lucrările 

şi serviciile prestate de Casa de cultură Ştefan Vodă
	Nr.

d/o
	Denumirea lucrării/serviciului
	Taxa curentă

a serviciului, lei

	1
	Desfăşurarea festivalurilor, acţiunilor cultural-artisitice dedicate sărbătorilor naţionale şi celor profesionale, seratelor de creaţie, concerte şi spectacole ale formaţiunilor artistice din localitate, acţiunilor sportive gratuite în masă, expoziţiilor (punctele 5-11 din Regulament).
	gratuit 

	2
	Închirierea aparatajului de sonorizare.
	100 lei/oră

	3
	Închirierea instrumentelor muzicale, a costumelor naţionale şi teatral-scenice, a inventarului şi rechizitelor de teatru.
	100 lei/unitate

	4
	Închirierea sălii mari pentru vizionarea filmelor şi circului. 
	250 lei/oră

	5
	Închirierea sălii de discotecă.
	300 lei/oră

	6
	Închirierea sălii mari (cu aparatajul de sonorizare, mobilierul şi echipamentul special propriu al locatarului sau cel al locatorului) pentru concerte, întîlniri cu alegătorii ale formaţiunilor social-politice şi candidaţilor independenţi, etc.
	500 lei/oră


Anexa nr. 2 la Regulamentul 

de activitate a Casei de cultură Ştefan Vodă, 

aprobat prin decizia Consiliului orăşenesc 

nr. 6/4 din 30.11.2006 
REGULAMENTUL

cu privire la modul de formare şi direcţiile de utilizare 
a mijloacelor speciale ale Casei de cultură Ştefan Vodă
I. Dispoziţii generale.
1. Regulamentul privind modul de formare şi utilizare a mijloacelor speciale ale Casei de cultură Ştefan Vodă (în continuare – Regulament) este elaborat în temeiul articolului 12 al Legii nr.847-XIII din 24 mai 1996 privind sistemul bugetar şi procesul bugetar (Monitorul Oficial al Republicii Moldova, 1997, nr.19-20, art.197), cu modificările şi completările ulterioare, şi stabileşte modul de încasare şi utilizare de către Casa de cultură a mijloacelor speciale, acumulate de la prestarea lucrărilor şi serviciilor cu plată.
II. Modul de formare şi gestionare a mijloacelor speciale.
2. Mijloacele speciale ale Casei de cultură se formează de la prestarea serviciilor cu plată, precum şi din alte venituri prevăzute de legislaţia în vigoare.

3. Direcţia generală va presta servicii contra plată în condiţii contractuale, la solicitarea persoanelor juridice şi fizice, în scopul satisfacerii în mod operativ a cerinţelor vizînd acumularea mijloacelor financiare pentru întreţinerea curentă pentru consolidarea bazei tehnico-materiale a Casei de cultură.

4. Plata pentru serviciile prestate se stabileşte în contract, conform taxelor stabilite în Nomenclatorul lucrărilor şi serviciilor cu plată, mărimea taxelor la lucrările şi serviciile prestate de Casa de cultură.
5. Serviciile cu plată, gratuite, specificate în nomenclatorul respectiv, se prestează la cererea instituţiilor bugetare.

6. Soldul de mijloace speciale neutilizate la finele anului bugetar este tranzitoriu şi poate fi utilizat în anii următori de gestiune, dacă actele normative nu prevăd altfel, doar după aprobarea, în modul stabilit, a devizelor de cheltuieli şi a planului de finanţare.

7. Veniturile încasate pe parcursul anului, suplimentar la sumele prevăzute în devizul de cheltuieli şi planurile de finanţare, pot fi utilizate numai după operarea, în modul stabilit, a modificărilor respective în devizul de cheltuieli şi planul de finanţare pentru perioada respectivă.

8. Mijloacele financiare se încasează în baza contractelor, chitanţelor de încasare, dispoziţiilor de plată ori prin casieria contabilităţii centralizate a Primăriei oraşului Ştefan Vodă (în continuare – contabilitatea centralizată) şi se depun zilnic la conturile trezoreriale ale instituţiei.

9. Gestionarea mijloacelor speciale se efectuează prin intermediul conturilor trezoreriale, în baza devizelor de venituri şi cheltuieli elaborate şi aprobate în conformitate cu prevederile legislaţiei în vigoare.

III. Utilizarea mijloacelor speciale
10. Mijloacele financiare acumulate sînt utilizate pentru acoperirea cheltuielilor privind plata serviciilor comunale, întreţinerea şi deservirea spaţiilor şi clădirii în ansamblu, procurarea instrumentelor musicale şi costumelşor naţionale şi teatral-scenice, aparataj de sonorizare, procurarea şi reparaţia utilajului şi inventarului, efectuarea reparaţiilor curente, precum şi altor necesităţi, în conformitate cu devizul de venituri şi cheltuieli aprobat.

IV. Modul de evidenţă şi raportare
11. Serviciile se prestează numai după achitarea costului acestora şi prezentarea de către beneficiar a chitanţei sau a copiei dispoziţiei de plată privind intrarea sumei la cont, confirmată de contabilitatea centralizată.
12. Prestarea serviciilor este ţinută în evidenţă printr-un registru special, unde se înscrie, în modul stabilit, beneficiarul serviciului, denumirea serviciilor conform nomenclatorului, suma achitată, numărul chitanţei de încasare ori a dispoziţiei de plată.
13. Contabilitatea centralizată este responsabilă pentru evidenţa şi controlul încasării şi utilizării mijloacelor speciale, conform cerinţelor Legii contabilităţii nr.113-XVI din 27 aprilie 2007, şi altor acte normative în domeniu. 
14. Contabilitatea centralizată asigură controlul permanent al respectării prevederilor prezentului Regulament, iar în caz de necesitate, elaborează propuneri vizînd operarea, în modul stabilit, a modificărilor necesare. 
15. Dările de seamă privind executarea devizului pe mijloacele speciale se prezintă de directorul Casei de cultură contabilităţii centralizate în termenele şi modul stabilit de acesta.
III. Dispoziţii finale
16. Evidenţa contabilă a mijloacelor speciale este ţinută în conformitate cu Legea contabilităţii nr.426-XIII din 4 aprilie 1995, cu regulamentele şi instrucţiunile privind evidenţa contabilă în instituţiile publice, aprobate de Ministerul Finanţelor. 
17. Mijloacele financiare provenite de la prestarea serviciilor cu plată au destinaţie specială şi nu pot fi utilizate în alte scopuri decît cele prevăzute de devizul de venituri şi cheltuieli aprobat.
18. Soldul neutilizat la finele anului, reflectat în devizul de cheltuieli ca sold la sfîrşitul perioadei, este tranzitoriu şi rămîne accesibil pentru utilizare în anul bugetar următor, dacă actele normative nu prevăd altfel.
19. Casa de cultură prezintă, trimestrial şi anual, dările de seamă privind utilizarea mijloacelor speciale, în modul şi în termenele stabilite de acestea.
20. Directorul Casei de cultură este responsabil pentru modul de gestionare a mijloacelor speciale şi poartă răspundere disciplinară, administrativă, civilă şi penală pentru integritatea acestora.
